«Ես այս ճաշատեսակները սովորել եմ տատիկիցս։ Մեր նախնիները շատ ճաշատեսակներ էին պատրաստում, որոնք կարելի է ասել էրզրումյան ճաշատեսակներ են, քանի որ մենք եկել ենք Էրզրումից։ Ավանդական ճաշատեսակները մինչև այսօր պատրաստում ենք նույն բաղադրատոմսով և ոչ մի բան չենք փոփոխել, անգամ անուններն են նույնը մնացել։ Ավանդական ճաշատեսակներից ունենք կորկոտապուր, սըրըմդդումով ճաշ, կանաչ լոբիով բանջար, չարոխ լոբիով բանջար, ղախով (չրով) բանջար, խոշաղ ենք ասում», – մեզ հետ զրույցում ասաց Դամալա գյուղի բնակիչ, 68 ամյա Վեներա Սահակյանը։